**Okoljska politika Mercator-Emba, d. o. o.**

Družba Mercator-Emba se zaveda odgovornosti do okolja in si prizadeva za trajnostno upravljanje naravnih virov. S sprejetjem politike se zavezujemo k predanosti trajnosti, sodelovanju z lokalno skupnostjo in skrbi za dobrobit vseh zaposlenih, poslovnih partnerjev in celotnega planeta.

Pri svoji dejavnosti poleg energetskih virov, kot sta elektrika in zemeljski plin, porabljamo tudi večje količine vode kot eno glavnih surovin pri naših izdelkih. Voda se uporablja tudi za čiščenje linij, kar se odraža v večjih količinah odpadne tehnološke vode. Za čiščenje tehnološke opreme in odpadne vode se uporabljajo kemikalije, ki posredno vplivajo na okolje.

S premišljenim ravnanjem z vodo, energijo, kemikalijami, odpadnimi snovmi, nabavo surovin ter prodajo naših izdelkov se v podjetju zavezujemo k zmanjšanju okoljskega vpliva.

Za zmanjšanje vpliva naše dejavnosti na okolje sledimo naslednjim **načelom:**

* **Odgovorna raba vode**: Zmanjšanje porabe pitne vode, optimizacija tehnoloških procesov, ponovna raba tehnološke vode, poraba meteorne vode za tehnološke namene.
* **Čiščenje odpadne tehnološke vode**: Skrb za ustrezno stopnjo čiščenja odpadne vode in optimizacija porabe kemikalij za tretiranje odpadne vode.
* **Učinkovita poraba kemikalij za CIP pranje**: Združevanje naročil, kar prispeva k optimalnejšemu načrtovanju in posledično manjši porabi kemikalij ter iskanje okolju prijaznejših alternativ.
* **Zmanjševanje** **odpadkov:** Skrb pri nabavi surovin v reciklabilni embalaži in uporaba reciklabilne embalaže za naše izdelke. Striktno ločevanje odpadkov in s tem maksimalno recikliranje embalaže.
* **Odgovorna uporaba energije**: Prehod na obnovljive vire energije (kjer je to mogoče), investiranje v energetsko učinkovitejšo opremo.
* **Skladnost z zakonodajo:** Spoštovanje vseh okoljskih predpisov in stalno izboljševanje okoljskih praks.
* **Ozaveščanje zaposlenih**: Usposabljanje in vključevanje zaposlenih v okoljske pobude.
* **Digitalizacija poslovanja**: Zmanjševanje porabe papirja z uvedbo elektronskega poslovanja.

Prav tako na skupino Fortenova redno posredujemo podatke za izračun ogljičnega odtisa, podatke o podnebnih tveganjih in naših odzivih nanje ter njihovem preprečevanju, količini odpadne hrane, pregledu gospodarjenja z odpadki, podatke v okviru taksonomije, povezane s trajnostnim delovanjem podjetja, ter o ukrepih za zmanjšanje ogljičnega odtisa.

Vodstvo podjetja Mercator-Emba se zavezuje, da bo okoljska politika del poslovanja, da bodo zaposleni ustrezno usposobljeni in da bomo v sodelovanju z dobavitelji in kupci skupaj zmanjšali naš vpliv na okolje.